**Αθήνα:** 23.12.2022

**ΑΝΑΚΟΙΝΩΣΗ**

**Χρόνια Πολλά, με υγεία και ελπίδα**

Η Εθνική Συνομοσπονδία Ατόμων με Αναπηρία στέλνει σε όλους και όλες σας τις θερμότερες ευχές για Καλά Χριστούγεννα με Υγεία, Ελπίδα και Ευτυχία.



Και το 2022 το αναπηρικό κίνημα βρέθηκε στην πρώτη γραμμή. Από κάθε μετερίζι, στην Ελλάδα και στο εξωτερικό, στη Βουλή, στα Υπουργεία, στα ΚΕΠΑ, στον ΕΟΠΥΥ, στα ΚΔΑΠ ΑμεΑ, στις Στέγες υποστηριζόμενης διαβίωσης, στα ΚΔΗΦ στα κλειστά ιδρύματα, στα Νοσοκομεία, στα σχολεία. Σε όλη τη χώρα, δίπλα σε κάθε πολίτη με αναπηρία, χρόνια πάθηση, δίπλα στην οικογένειά του. Το αναπηρικό κίνημα είμαστε όλοι εμείς που αγωνιζόμαστε για να βελτιώσουμε το επίπεδο διαβίωσης όλων των ατόμων με αναπηρία και χρόνιες παθήσεις, αλλά ιδιαίτερα των πιο ευάλωτων: όσων διαβιούν στα ιδρύματα, όσων είναι πρόσφυγες, των γυναικών, των παιδιών με αναπηρία.

Ο πρόεδρος της ΕΣΑμεΑ Ιωάννης Βαρδακαστάνης, το Γενικό Συμβούλιο και το προσωπικό της ΕΣΑμεΑ σας εύχονται «Χρόνια Πολλά», με υγεία, δύναμη, αλληλεγγύη.

Το 2023 να μας βρει δυνατούς στην πρώτη γραμμή.

[**50 Κάλαντα - Aπό κάθε γωνιά της Ελλάδας και της Κύπρου**](https://www.youtube.com/watch?v=_IYrlSoSLEA) **(Full Album//Official Audio)**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |